Title: +038=67.005-##036._01-Pos 68 Buffet Laminat Brukermanual.pdf
Saging av DecoMetal laminat av rustfritt stål er ikke noe større problem. Sagblad av hardmetall med trapestanning gir utmerket resultat. Sag alltid med forsiden opp slik at sagbladet stikker 20- 25 mm opp over platens overflate. Ved å redusere saghøyden til sagsnittets bredde ved hjelp av et matebord kan man eliminere rykk og bøying av laminatet. Dobbeltsidige paneler bør sages med risseklinge.Kantfresing og pussing er to operasjoner der man kan støte på problemer. De fleste freser og pussemaskiner for laminat roterer med en hastighet på mellom 15 000 og 30 000 o/min, hvilket med normal matehastighet er for raskt for rustfritt stål og forårsaker friksjonsvarme som raskt gjør verktøyet sløvt.Løsningen på dette problemet er å senke freseverktøyets hastighet og/eller øke matehastigheten for å oppnå akseptabelt resultat. En viss eksperimentering kan kreves for å oppnå optimalt resultat.